
Националният доклад за състоянието и опазването на околната среда през 2024 г. е разработен в съответствие с чл. 22, ал. 1 от Закона за опазване на околната среда.

Националният доклад e предназначен да информира обществеността и държавните институции за състоянието и рисковете за околната среда и природните ресурси, както и да насочи вниманието към ефективност и целесъобразност на провежданата политика за защита на околната среда.
Целта, от една страна, е ясно формулиране на въпросите, свързани с взаимодействието между обществото и околната среда, а от друга – да се представи информация за състоянието на околната среда в страната, съпоставима с оценките на общоевропейско ниво.
В структурата му са включени основно екологични индикатори и методологии, прилагани в оценъчните доклади на Европейската агенция по околна среда. С избор на подходящи индикатори се цели да се обхване комплекса от връзка между източници и фактори на въздействие върху компонентите на околната среда, екосистемите и човешкото здраве, както и мерки за опазване на околната среда.
Докладът включва 16 раздела, обхващащи основни екологични направления, като са формулирани „ключови въпроси” от обществен интерес. Оценката на индикаторите е направена за подходящи времеви периоди и са изведени тенденции и заключения, които формират „ключови послания” по съответните екологични теми.
С оглед по-добра достъпност и по-лесно възприемане, анализите са придружени с множество фигури, диаграми, графики и карти. Ключовите послания в доклада са визуализирани със символика, отразяваща тенденциите в екологичните процеси:
положителни ([image: smile3]), отрицателни ([image: sad]) и без промяна ([image: good]).
Съдържанието на Националния доклад е разработено основно от ИАОС и МОСВ, вкл. ПУДООС и НИМХ, подпомагани от Междуведомствена работна група, включваща широк кръг представители на компетентни министерства и структури към тях (МЕ, АУЕР, АЯР, МИИ, МЗ, НЦРРЗ, МЗХ, ИАГ, МТС, МРРБ, МИР, МТСП, МОН), Националния статистически институт, както и научни екипи на ИБЕИ при БАН и Националния природонаучен музей при БАН.
Националният доклад за състоянието и опазването на околната среда през 2024 г. се издава през 2026 г., поради необходимото техническо време за обработка и анализ на информацията за различните индикатори. За повечето от индикаторите се използва статистическа информация, която се изготвя в края на 2025 г. и началото на 2026 г.

Раздел „Емисии на вредни вещества и качество на атмосферния въздух“
[image: smile3] Ангажиментите на България по Директива (ЕС) 2016/2284 и по изменения Гьотеборгски протокол към Конвенцията за трансгранично замърсяване на въздуха на далечни разстояния (КТЗВДР) за нивата на емисиите на SO2, NOx, НМЛОС и ФПЧ2.5 за 2024 г. са изпълнени.
[image: state-good.jpg] През 2024 г. беше приложена създадената от екип от учени от НИМХ Методика за определяне на превишенията на пределно допустимите стойности на ФПЧ10, които се дължат на емисии от природни източници – пустинен прах. Общият брой на редуцираните превишения за 2024 г., които се дължат на пренос на пустинен прах, е 136 в 40 от станциите за мониторинг, за които е приложена методиката.
[image: state-moderate.jpg] Все още малък дял от населението (7,37 %) е изложен на наднормени нива на замърсяване с ФПЧ10.
[image: state-good.jpg] В 26 от общо 28 общини, включени в наказателната процедура на Европейската комисия за неспазване на нормите по показател ФПЧ, е постигнато съответствие с нормите през 2024 г. (Това са: Асеновград, Благоевград, Бургас, Варна, Девня, Велико Търново, Горна Оряховица, Видин, Враца, Гълъбово, Димитровград, Добрич, Ловеч, Плевен, Пирдоп, Шумен, Кърджали, Несебър, Пазарджик, Сливен, Стара Загора, Хасково, Русе, Смолян, София и Перник).

Раздел „Изменение на климата“
[image: state-good.jpg] През 2024 г. са емитирани общи емисии на парникови газове – 43 340.31 Gg CO2-екв. или 62.28 % от емисиите през базовата 1988°г. България има необходимия резерв, който осигурява изпълнение на поетите международни ангажименти.
[image: state-bad.jpg] Средната годишна температура за ниската част от страната е 13.8°С, което е с 1.8°С над нормата. Наблюдава се устойчива положителна тенденция на изменение на този индикатор.

Раздел „Управление на водните ресурси и качество на водите“
[image: smile3] Общият индекс на експлоатация на водните ресурси в периода 1991-2024 г. е под 10 %, което означава, че няма стрес върху възобновимите пресни водни ресурси на България. Въпреки, че няма натиск върху водните ресурси на национално равнище, недостиг на вода може да се наблюдава в определени райони с недостатъчни ресурси, висока гъстота на населението и интензивни промишлени дейности, както и други фактори
[image: smile3] България се отличава с относително значими пресни водни ресурси в сравнение с други европейски страни, както по абсолютен обем, така и на човек от населението. През 2024 г. пресните водни ресурси[footnoteRef:1] средно на човек в България се оценяват на 13 884 м3, включително дунавските води и друг външен приток. [1: 3 Източник на данни за възобновимите (възобновяемите) пресни водни ресурси е МОСВ.] 

[image: smile3] През периода 1996-2024 г. се запазва тенденцията, наблюдавана през последните години за подобряване на качеството на повърхностните и подземните води.
[image: smile3] Осъществява се интегрирано управление на водите на национално ниво и координацията при  управление на водите на басейново ниво, както и международно сътрудничество във връзка прилагане на европейското законодателство и националната политика по управление на водите.
[image: smile3] През 2024 г. не са регистрирани епидемични взривове, свързани с питейните води.
[image: smile3] През 2024 г. 93 зони за къпане са класифицирани, като такива с „отлично“ качество.

Раздел „Земеползване и състояние на почвите“
[image: smile3]	В периода 2012 - 2024 г. се наблюдава трайна тенденция на запазване на площите, заети с обработваеми земи и намаляване на необработваемите земи. В сравнение с 2023 г., се наблюдава леко увеличение на обработваемите земи (с 0,2 %).
[image: Description: smile3] В периода 2005 - 2024 г. почвите в страната са в сравнително добро екологично състояние по отношение на запасеност с биогенни елементи/органично вещество, така и по отношение на замърсяване с тежки метали, металоиди и устойчиви органични замърсители.
[image: state-good.jpg] За периода 2014-2024 г. са констатирани положителни тенденции по отношение на цялостния процес на управление на складовете за забранени и с изтекъл срок на годност продукти за растителна защита (ПРЗ) и площите около тях.
[image: Description: good]През 2024 г. броят на нововъзникналите и активизирани свлачища е леко намалял спрямо 2023 г. От общия брой регистрирани свлачища (2 248 бр.), 1 316 бр. (59 % от общия брой) с площ около 16 428 ha (74 % от общата площ) са в урбанизирани територии. Останалите 932 бр. с площ около 5 689 ha, са разпространени по републикански и общински пътища, и частично – в земеделски и горски територии.
[image: ]	В периода 2015 - 2024 г. засегнатите площи от плоскостна водна ерозия и почвените загуби се увеличават. В сравнение с предходната година, през 2024 г. се наблюдава намаляване на интензитета на плоскостната водна ерозия.
[image: Description: good]	В периода 2015 - 2024 г. засегнатите площи от ветрова ерозия остават относително постоянни. В сравнение с предходната година, през 2024 г. се наблюдава намаляване на интензитета на ветровата ерозия.
[image: good]	В периода 2016 - 2024 г. степента на вкисляване на почвата, измервана в пунктовете за мониторинг се запазва. Очертава се тенденция към по-ниски степени на вредно вкисляване и намаляване на съдържанието на обмèнен алуминий.
[image: good]	В периода 2016 - 2024 г. тенденциите за засоляване на почвите се запазват, като в някои от пунктовете се установява намаляване на съдържанието на обмèнен натрий (Na) и понижаване на почвената реакция (рН).

Раздел „Биологично разнообразие. Национална екологична мрежа“
[image: state-moderate.jpg] Общият индекс за състоянието на обикновените видове птици за периода 2005 - 2024 г. показва негативна тенденция, като птиците в земеделските земи са с намаляваща тенденция, а птиците на горите – с нарастваща. От всички оценени през 2024 г. 80 вида птици, тези с тенденция към намаляване на числеността са 26 %, с тенденция на увеличаване са 14 %, стабилните са 33 %, а тези с неопределена категория на тенденцията са 28 %.
[image: state-moderate.jpg] Данните от мониторинга, в рамките на Националната система за мониторинг на състоянието на биологичното разнообразие, на два знакови вида от българската фауна – дива коза и мечка, показва, че в периода 2011 - 2024 г. за дивата коза се наблюдава устойчива умерено положителна тенденция на увеличаване на числеността, докато за мечката общата тенденция за същия период е за намаляване на числеността на популацията, със слабо увеличаване в края на периода.
[image: Description: smile3] За периода 2004 - 2024 г., тенденцията в площта на защитените територии е за увеличаване, като след 2008 г. стойността ѝ остава относително постоянна величина. Към края на 2024 г. защитените територии са 5.27 % от територията на страната. В сравнение с 2023 г. делът на площта на защитените зони от екологичната мрежа Натура 2000 се запазва - те покриват общо 34.9 % от територията на страната. По пространствено/площно покритие, на зоните от екологичната мрежа Натура 2000, спрямо националната територия, България се нарежда на трето място в ЕС, след Словения и Хърватия. Индексът на достатъчност на предложените Натура 2000 зони се доближава до 100 %.
[image: ] През 2024 г. е установен нов за България инвазивен вид мъх – Campylopus introflexus, който представлява заплаха за новоустановения за България и включен в Червения списък на мъховете в Европа, с категорията „критично застрашен“ вид Bruchia flexuosa. През 2024 г. е доказана адаптацията в България на чуждия инвазивен вид – американска норка (Neogale vison).

Раздел „Гори“
[image: sad] През 2024 г. здравословното състояние на горите се влошава. Резултатите показват намаляващ брой на „здравите“ и „слабо увредени“ дървета, спрямо предходната 2023 г., по-значително при широколистните дървета с 24,4 %, при иглолистните е с 2,3 %. През 2024 г. България е над средните стойности и по двата показателя „брой пожари“ и „опожарени територии“, в сравнение със средностатистическите показатели за периода 2014 - 2023 г. - 595 горски пожара и 17 116,4 ha опожарени горски територии.
[image: smile3] Установена е трайна тенденция за увеличаване на общата площ на горските територии, като от 1960 г. към края на 2024 г. тя е увеличена със 17.8 %.

Раздел „Отпадъци и материални ресурси“
[image: ] Наблюдава се положителна тенденция към подобряване практиките при управление на отпадъците, водещи до намаляване в количествата на образуваните отпадъци.
[image: ] По данни на НСИ към 30.06.2025 г., общото количество на образуваните отпадъци в Р България през 2023 г., е 94 238 564 т. От тях значителен е делът на неопасните отпадъци, които бележат положителна тенденция на намаляване и от 109 654 456 т, образувани през 2019 г., намаляват до 78 275 339 т през 2023 г.
Количеството на образуваните опасни отпадъци остава относително постоянно за периода 2019-2023 г.
[image: smile3] През 2024 г. количеството на образуваните битови отпадъци намалява с 22 % спрямо 2010 г.
[image: sad] През 2024 г. количеството на образуваните битови отпадъци на човек от населението се увеличава с около 21 % в сравнение с началото на разглеждания пет годишен период.
[image: smile3] Делът на обслужваното население от системите за организирано сметосъбиране достига до 99,9 %.
[image: sad] Данните на Евростат за последния отчетен период (2023 г.) сочат, че на национално ниво степента на рециклиране на битови отпадъци бележи най-ниското си ниво за петгодишния период на разглеждане.
[image: ] За последната отчетна година общите национални цели по рециклиране и оползотворяване на отпадъци от излезли от употреба гуми на национално ниво са постигнати.
[image: sad]	През последните три години страната не постига националната цел по рециклиране на отпадъци от опаковки.
[image: state-moderate.jpg]При изчисляване на намаляването на потреблението на ППЕУ, при различните артикули се наблюдава както намаляване, така и увеличаване на потреблението. Предвид, че 2024 г. е втора отчетна година, след референтната, не могат да бъдат направени категорични заключения относно потреблението на този вид продукти.
[image: smile3] В петгодишен аспект, в оползотворените в икономиката на страната рециклирани материали се наблюдават известни флуктуации – от 5,8 % през 2020 г., 3,0 % през 2022 г., до 5,0 % през 2024 г.
[image: smile3] На национално ниво, през последните пет години, при търговията с рециклируеми материали се наблюдават известни флуктоации – от 0,6 % през 2020 г., 0,8 % през 2022 г., до 0,7 % през 2024 г. от цялата европейска търговия.

Раздел „Радиационни характеристики на околната среда“
[image: ] През 2024 г. Националната автоматизирана система за непрекъснат контрол на радиационния гама-фон не е регистрирала стойности на радиационния гама-фон, различни от естествените.

Раздел „Шум в околната среда“
[image: sad] През 2024 г., в 506 бр. (спрямо 518 бр. през 2023 г.) от контролните пунктове са регистрирани стойности, надвишаващи допустимите норми, което представлява 68 % от общия брой наблюдавани зони в страната.
[image: ] От проверените 530 бр. промишлени източника по отношение на излъчвания от тях шум в околната среда, при 8 бр. са констатирани отклонения от нормативните изисквания, за което са издадени четири предписания и четири акта за установяване на административно нарушение.

Раздел „Енергетика“
 [image: ] През 2024 г. се наблюдава намаление с 0.3 % на брутното вътрешно потребление на горива и енергия в страната спрямо 2023 г., а в сравнение с базисната 2020 г. има намаление с 2.5 %.
[image: good] Във връзка с целите за енергийна ефективност, определени в Интегрирания план в областта на енергетиката и климата на Р България до 2030 г., за намаление на първичното и на крайното енергийно потребление, спрямо референтния сценарий 2020 г., през 2024 г. нивата на първично и крайното енергийно потребление са по-високи от поставената в ИНПЕК цел, която трябва да се постигне до 2030 г. (съответно с 2,6 % и 12 %).
[image: smile3] В същото време, брутното крайно потребление на енергия от възобновяеми източници се е увеличило спрямо 2023 г. със 147,5 ktoe, като формира дял от 33,84  % в брутното крайно потребление на енергия в страната, което е с 4,14 процентни пункта по-високо от този през 2023 г. и с 6,7 процентни пункта повече от определената в ИНПЕК цел за 2024 г.

Раздел „Транспорт“
[image: sad] В периода 2000-2024 г. делът на транспорта в структурата на крайното енергийно потребление нараства от 22.5% до 38.1 %. Основен консуматор е автомобилният транспорт, който през 2024 г. потребява близо 95.2 % от общо използваното количество горива в сектора.
[image: sad] Преобладаващата част от превоза на товари също се извършва с автомобилен транспорт. Относителният дял на автомобилния транспорт нараства до 84,1 % през 2024 г. (спрямо 51.9 % през 2000 г.), за сметка на дела на железопътния транспорт, който намалява на 13.6 % през 2024 г. (спрямо 44.9 % през 2000 г.).
[image: smile3] В периода 2008-2024 г. потреблението на енергия от възобновяеми източници в сектор „Транспорт“ е нараснало значително, като се потребяват основно биодизел и биобензин. Делът на биодизела в общо потребените дизелови горива в автомобилния транспорт през 2024 г. възлиза на 6.9 %, докато през 2011 г. е едва 1.3 %.
[image: smile3] Емисиите на въглероден оксид (CO) в атмосферния въздух от транспорта за 2024 г. намаляват с близо 77 % спрямо емисиите от 2000 г.
[image: smile3] Емисиите на азотни оксиди NOx в атмосферния въздух от транспорта за 2024 г. намаляват с 22 % спрямо 2000 г.
[image: sad] Транспортът емитира 54 % от общото количество на азотни оксиди NOx и 38% от емисиите на CO за 2024 г.

Раздел „Финансиране на дейностите по опазване на околната среда“
[image: state-moderate.jpg] През 2024 г. се наблюдават следните тенденции по отношение на приходите от извършената административнонаказателна дейност:
· лек спад в стойността на приходите от наложени санкции по чл. 69 на ЗООС (1 151 016 лв.);
· лек спад в стойността на приходите от наложени имуществени санкции и глоби по секторните екологични закони (2 001 114 лв.);
· увеличение в стойността на събраните суми от сключени споразумения на основание чл. 58г на ЗАНН (471 825 лв.).

Раздел „Оперативна програма Околна среда 2014-2020 г.“ и Програма „Околна среда“ 2021-2027 г.
[image: smile3] Обявени общо 67 процедури за предоставяне на безвъзмездна финансова помощ (БФП) на обща стойност приблизително 4.94 млрд. лв., която представлява 151 % от общия ресурс на програмата. Усвоените от бенефициентите средства по ОПОС 2014-2020 г. са в размер на 3,17 млрд. лв., които представляват 97,1 % от договорените суми по програмата;
[image: smile3] През 2024 г. със средства на ОПОС са въведени в експлоатация 24 бр. новоизградени/ рехабилитирани/ реконструирани ПСОВ, 35 бр. изградени и въведени в експлоатация инсталации за компостиране на разделно събрани зелени и/или биоразградими битови отпадъци, а изградените и въведени в експлоатация инсталации за предварително третиране на смесено събрани битови отпадъци – 15 бр. Депата със завършена техническа рекултивация, предмет на процедура по нарушение на правото на ЕС във връзка с постановено решение на Съда на Европейския съюз от 16 юли 2015 г. по дело С-145/14, са 87 бр.
[image: smile3] В рамките на 2024 г. са обявени 22 процедури по ПОС 2021-2027 г., на обща стойност почти 2 млрд. лв., което възлиза приблизително на 55 % от бюджета на програмата. Така, общо обявените покани за предоставяне на БФП по ПОС към края на 2024 г., са в размер на 82,2% от разполагаемия ресурс от 3,656 млрд. лв.

Раздел „Превантивни инструменти за интегриране на целите за опазване на околната среда в инвестиционни проекти и действащи инсталации“
[image: smile3] През 2024 г. са издадени общо 48 броя решения по КР (за издаване, отказ, актуализиране, отменяне) спрямо общо 64 броя внесени заявления. В годишен аспект се наблюдава намаляване на процента на операторите, които не спазват условията на комплексните разрешителни, спрямо общия брой проверени оператори.
[image: ] За констатирано неизпълнение на условията в комплексните разрешителни са издадени 54 наказателни постановления, на обща стойност 3 412 200 лв. и са сключени 13 споразумения по реда на чл. 58г от Закона за административните нарушения и наказания на стойност 61 800 лв. През 2024 г. са извършени проверки на по-голям брой оператори с издадени комплексни разрешителни (със 7% повече от 2023 г.), като броят на операторите, за които е констатирано неспазване на условията на комплексното разрешително, се запазва еднакъв.
[image: smile3] През 2024 г. се запазва тенденцията за увеличаване броя на издадените административни актове по реда на глава VІ от ЗООС (решения/становища по ОВОС и ЕО) в сравнение с предишните години. Наблюдава се ръст на задължителните процедури по ОВОС и издадените решения по ОВОС, и в броя на инициираните процедури по ЕО в последните години.
[image: smile3] Запазва се тенденцията през последните години за съобразяване от страна на възложителите с изискванията на нормативната уредба и заложените мерки, условия и ограничения в издадените административни актове по ОВОС и ЕО. За това допринася засилената контролна дейност.
[image: smile3] Увеличава се броят на регистрираните по EMAS организации и на българските продукти с екомаркировката на ЕС.
[image: sad]	През 2024 г. в едно от предприятията, класифицирани с нисък рисков потенциал), попадащи в обхвата на Глава седма, Раздел I от ЗООС, възникна голяма авария с опасни вещества, а именно пожар в склад за пиротехнически изделия, който предизвика серия от взривове, в резултат на което загинаха 4 души и бяха нанесени материални щети.

Раздел „Повишаване на екологичното съзнание и култура“
[image: ] Предоставен е достъп до обществена информация по 79 % от подадените заявления, отказан е достъп в незначителен брой случаи. Регистрира се известен спад в броя посещения на интернет страниците на МОСВ и неговите поделения – 1 125 504, спрямо 1 400 866 от 2022 г.
[image: ] Броят на базите данни и публични регистри, поддържани на интернет страниците на МОСВ и поделенията му, е 407.
[image: smile3] Проведени са значителен брой (над 800) информационно-образователни инициативи от МОСВ и неговите структури, по 21 национални кампании за повишаване на общественото съзнание и култура по повод датите от международния екокалендар.

